AaB har fredag indgået kontrakt med 24-årige John Boye, der den kommende sæson vil danne målmandsteam med Søren Rasmussen på AaB's Tele2 Liga-hold i håndbold. Den 1,94 meter høje målvogter kommer til AaB fra Viborg HK og sportsdirektør Jan Larsen er glad for at have en aftale på plads med John Boye. - John er en spændende ung målmand med et stort potentiale og masser af erfaring fra Tele2 Ligaen. Samtidig har han i sine unge dage med stor succes dannet makkerpar med Søren Rasmussen i Viborg, hvilket vi håber og tror, kan genoptages her i AaB, udtaler Jan Larsen. Boye gjorde en flot figur i torsdagens DM-finale mellem Viborg HK og GOG-Svendborg TGI. John Boye er pr. dags dato noteret for 110 ligakampe i Viborg HK samt 2 A-landskampe, 46 U-landskampe og 30 Y-landskampe for Danmark. AaB og John Boye har foreløbig indgået en aftale for den kommende sæson.

Opsummering:
- En spændende ung målmand, siger Jan Larsen om John Boye